polyglot-tagger/wikipedia-language-snippets-filtered huggingface dataset:
వీరభద్ర శర్మ నల్గొండ జిల్లాలోని చర్లపల్లె గ్రామానికి చెందిన, వీరశైవమతం నందు గురు వర్గానికు చెందిన మహేశ్వర శాఖలో సం.1906లో శ్యామలాంబ, నాగభూషణు దంపతులకు జన్మించాడు. తల్లిదండ్రులకు వీరు ఏకైక పుత్రులు. వీరికొక కనిష్ఠ సోదరిమాత్రము ఉండెను. నల్గొండ జిల్లాలోని 70 గ్రామాలకు చిదిరెమఠము కుటుంబమువారె మఠస్థులుగా ఉండిరి. 14 ఏండ్లు వయస్సు వచ్చులోపలనే తల్లితండ్రులు చనిపోవుటచేతను, జ్ఞాతులు, బంధువులు వీరి ఆస్తులను అపహరించుటచేతను, మరికొంతకాలమునకు వివాహితాయిన సోదరికూడ మరణించుటచేతను ఆదరించువారే లేక చిన్నతనమున బహుకష్టములకు లోనయిన శర్మగారు జన్మస్థలమును విడిచి హైదరాబాదు, నీరడగుంభ, నారాయణపేట మున్నగు తవులకేగి వీరశైవుల ఇండ్లలో భిక్షాటన మొనర్చుచు, సంస్కృత విద్యాభ్యాసము గావించిరి. త్వరలోనే వీరు కావ్యనాటక అలంకార సాహిత్యము సంపాదింపగలిగి వీరి తెలివితేటలకు, నైపుణ్యమునకు సంతసించి హైదరాబాదులో హైకోర్టు వకీలుగా నుండిన శ్రీ దేశ్ ముఖ్ బాబూరావు గారు, శ్రీ మహంతుమఠము చెన్నబసవయ్య అను వారు వీరిని ఆదరించిరి. 18 ఏండ్లకే సంస్కృతముతో పాటు ఆంధ్ర, కర్ణాటక భాషలయందు పాండిత్యమును సంపాదించిరి.
శ్రీ చిదిరెమఠం వీరభద్రశర్మ ఆధ్యాత్మికవేత్త, వీరశైవ గురుకుల స్థాపకులు, బహుభాషాకోవిదులు, విభూతి అనే సారస్వతపత్రికా స్థాపకులు, శ్రీ జగద్గురు విశ్వారాధ్య పీఠాధ్యక్షులు.
ప్రస్తుతం ఈ గుహాలయాలు, పరిసరాలు పురావస్తు శాఖ వారి ఆధ్వర్యంలో ఉన్నాయి. ఈ గుహాలయాల గురించి ఎక్కువ వివరాలు తెలియవు. ఇవి 5-6 శతాబ్దాలకు చెందిన విష్ణు కుండినులు నిర్మించీ ఉండవచ్చని పురావస్తు శాఖ వారి అంచనా.
నగరంలో ఉన్న మొఘల్ రాజ పురం గుహలు, కృష్ణా నదికి ఆ పక్క ఉన్న ఉండవల్లి గుహలు కూడా వారి కాలం లోనే నిర్మించినట్లుగా తెలుస్తోంది.
ఆ కారణంగా ఈ గుహలు తొలుత బౌద్ధ బిక్షువుల ఆరామ కేంద్రాలుగా ఉండి తరువాత హిందూ గుహాలయాలుగా మారి ఉండవచ్చును అని అంటారు.
అయిదో శతాబ్దంలో చెక్కిన గుహలకు పదిహేడో శతాబ్దానికి చెందిన గోల్కొండ నవాబు తానీషా దగ్గర పనిచేసిన అన్నదమ్ములైన అక్కన్న మాదన్న పేర్లు రావడానికి కారణం వారు ఈ ప్రాంత పర్యటనకు వచ్చినప్పుడు ఇక్కడ విడిది చేయడం వలన వారి పేరుతొ పిలవడం ప్రారంభమై ఉండవచ్చును అని కూడా అంటుంటారు.
అక్కన్న మాదన్న గుహాలయాలు ఆంధ్ర ప్రదేశ్ రాష్ట్రంలోని విజయవాడలో గల కనక దుర్గమ్మ గుడికి దగ్గరలో గల హిందూ దేవాలయాల శిథిలాలు. ఇవి 17వ శతాబ్దంలో నిర్మించినవిగా తెలుస్తున్నది. ఈ గుహలు అంతకు ముందు 6వ శతాబ్ద కాలానికి చెందినవని చరిత్రకారులు చెబుతారు. క్రీ.పూ. 2వ శతాబ్దానికి చెందిన ఒక గుహ కూడా ఈ ఆలయాలకి సమీపంలో ఉంది. ఆ గుహలో బ్రహ్మ, విష్ణు, శివుడు - తిమూర్తులకూ ఆలయాలు ఉన్నాయి.
ఈ ఆలయాలు ఇంద్రకీలాద్రి కొండకి తూర్పు దిశగా కొండ కింద భాగంలో ఉంటాయి. హైదరాబాదు-విజయవాడ రహదారిని ఆనుకొని దర్గా అవతల కృష్ణా నది వైపు కాకుండా వేరే వైపుకి అర్జున వీధి ఉంటుంది. ఆ వీధి వెంబడి గోశాల వైపుకి వెళుతుంటే కొద్ది దూరంలోనే ఈ గుహాలయాలు ఎడమ వైపుకి కొండకు దిగువన కనిపిస్తాయి.
బట్టమేకపిట్ట పక్షి ఒక మీటరు పొడవు, సుమారు 15 నుండి 20 కిలోల బరువు ఉండి, పొడవాటి మెడకలిగి వుంటుంది. వీటిసంతతి చాలా అరుదుగా వృద్ధిచెందుతూ కేవలం ఏడాదికి ఒక గుడ్డు మాత్రమేపెట్టి దట్టమైన పొదల్లో 27 రోజుల పొదుగు తుంది. బట్టమేకపిట్ట మనుషుల పొలుపులేని ఏకాంత వ్యవసాయయోగ్యమైన పొలాల్లో, బీళ్ళల్లో నివాసం ఉంటుంది. దీని జీవితకాలం షుమారు 12 సంవత్సరాలు. బట్టమేకపిట్ట పక్షులు రైతులకు ఉపయోగకరంగా వుంటు పంటలను నాశనం చేసే క్రిమి కీటకాలను తిని, పంటలను సంరక్షిస్తుంటాయి. ఒంటరి పక్షులు బీళ్ళల్లో, కొన్నిసార్లు చెల్లాచెదురుగా అక్కడక్కడా 20లేదా 30పక్షుల గుంపు మేస్తూ కనిపిస్తాయి. ధాన్యపుగింజలు, వివిధ పంటలకోత తర్వాత మిగిలిన మోములు, వేళ్ళు, పొలాల్లో మిడతలు, పురుగులు, జెర్రులు, బల్లులు, తొండలువగైరా వీటి ఆహారం. ఈ పక్షులు చాలా హుందాగా పరిగెత్తి గాలిలోకిలేచి, స్థిమితంగా, లయబద్ధంగా విశాలమైన రెక్కలు కదుల్చుతూ గగనవిహారం చేస్తాయి.
బట్టమేక పిట్ట ప్రధాన స్థావరం నంద్యాల జిల్లాలోని రోళ్ళపాడు వన్యప్రాణి సంరక్షణ కేంద్రం. ఈరకం పక్షులు ఆంధ్రప్రదేశ్‌లో సుమారు 150 మాత్రమే ఉన్నాయి. గతంలో ఈ సంఖ్యగా అధికంగా వుండేదని, అయితే వేటగాళ్ల ఉచ్చులకు బలై వాటిసంఖ్య క్రమంగా తగ్గుతూ వస్తోందని అటవీశాఖాధికారులు చెబుతున్నారు. 1979లో బాంబేరిసెర్చ్ వారు పరిశోధించి బట్టమేక పక్షి ప్రాధాన్యతను గుర్తించారు. ప్రముఖ పక్షి శాస్తవ్రేత్త, నోబుల్ అవార్డు గ్రహిత సలీంఅలీ 1980లో రోళ్లపాడు వద్ద బట్టమేక పక్షిని సంరక్షించేందుకు చర్యలు తీసుకున్నారు. 1988లో ఈ ప్రాంతాన్ని వన్యప్రాణి అభయారణ్యంగా ప్రకటించి 600 హెక్టారుల భూమిని దీని కొరకు ఏర్పాటు చేశారు. అదేవిధంగా అలగనూరు గ్రామంవద్ద ఉన్న సుంకేసుల సమీపంలో 800 ఎకరాల భూమిని కేటాయించి వాటి సంరక్షణకు సిబ్బందిని నియమించారు.
బట్టమేక పక్షిజాతి అంతరించి పోతున్నదని గ్రహించక మాంసంకోసం వేటగాళ్ళు వలలుపన్ని సులభంగా వేటాడి నిర్మూలించడంవల్ల, ఈ పక్షులు ఎగిరే దారుల్లో విద్యుత్ టవర్లు, తీగలు, గాలిమరలు, అంతటా విస్తరించడంవల్ల, వీటి నివాస ప్రదేశాలను అడవులు, బీడుభూములు వ్వవసాయ క్షేత్రాలుగా మార్చడం వంటి కారణాలవల్ల గత 50 ఏళ్లలో వీటి సంఖ్య గణనీయంగా క్షీణించి, ఇప్పుడు దేశంలోని అభయక్షేత్రాలలో 150 పక్షులు మాత్రమే మిగిలాయి.
ఇంటర్నేషనల్ కౌన్సిల్ ఫర్ బర్డ్ ప్రిసర్వేషన్ సంస్థ 1960 లో, టోకియోలో జరిపిన సమావేశంలో ప్రతిదేశం ఒక జాతీయ పక్షిని ఎంపిక చేసుకోవాలని చేసిన సూచనకు సలీమ్అలి మనదేశ పక్షిగా బట్టమేక పిట్టపేరు ప్రతిపాదించారు. బస్టర్డ్ ను బేస్టర్డ్ గా పలుకుతారని, మరేవో కుంటిసాకులను చూపి నెమలిని మన జాతీయ పక్షిగా ఎంపిక చేశారు.
మగపక్షి ఆడపక్షి జతకట్టి సంచరించడం వంటివి లేవు. మొగది దొరికిన ఆడపక్షితో కలుస్తుంది. భూమిలో కాస్త గుంటగా ఉన్న చోట ఆడపక్షి గుడ్డుపెట్టి ఒంటరిగానే పొదుగుతుంది. సాధారణంగా మార్చి సెప్టెంబరు మధ్యకాలంలో గుడ్డు పెడుతుంది, ఒకే అండం, అరుదుగా రెండు గుడ్లు పెట్టవచ్చు.
బట్టమేకపిట్ట పూర్వం పశ్చిమబెంగాల్, ఈశాన్య భారతంలో తప్ప. గుజరాత్, మహారాష్ట్ర, ఆంధ్రప్రదేశ్ మొదలయిన 12 రాష్ట్రాల్లో కనబడేవని తెలిసింది. ఈ పక్షిజాతి విస్తృతమైనది; ఇందులో కొన్ని ఉపజాతులు ఉన్నాయి.
హార్ట్స్ ఫీల్డ్-జాక్సన్ అట్లాంటా అంతర్జాతీయ విమానాశ్రయం ప్రధాన కేంద్రంగా ప్రపంచంలోనే అతి పెద్ద ప్రధాన స్థావరంగా డెల్టా ఎయిర్ లైన్స్ సేవలు కొనసాగుతున్నాయి. 2014 జూన్ నాటి లెక్కల ప్రకారం ఈ ఎయిర్ లైన్ ఆధ్వర్యంలో మొత్తం 5,400 విమానాలు నిత్యం దేశీయంగా, అంతర్జాతీయగా ప్రయాణిస్తున్నాయి. ఆరు ఖండాల్లోని 64 దేశాల్లోని 333 గమ్యస్థానాలకు విమానాలు నడుస్తున్నాయి. పది దేశీయ స్థావరాలతో పాటు ఆమ్ స్టర్ డామ్, ప్యారీస్, టోక్యో వంటి మూడు అంతర్జాతీయ స్థావరాల నుంచి డెల్టా తన సేవలను కొనసాగిస్తోంది.
2010లో ట్రావెల్ మ్యాగజైన్-ఉత్తమ దేశీయ ఎయిర్ లైన్ అవార్డు, ఉత్తమ దేశీయ ప్రయాణీకుల సేవా ఎయిర్ లైన్ ఆవార్డు.
2009లో బిజినెస్ ట్రావెలర్ మాగజైన్ - బెస్ట్ ఫ్రీక్వెంట్ ఫ్లైయర్ ప్రోగ్రాం అవార్డు, ఉత్తమ ఎయిర్ లైన్ వెబ్ సైట్ అవార్డు, ఉత్తమ ఎయిర్ పోర్టు లాంజ్ అవార్డు.
డెల్టా ఎయిర్ లైన్ మే 30, 1924న అమెరికాలోని మెకాన్, జార్జీయాలో ఆకాశయానం ద్వారా పంటలపై మందుల పిచికారి సేవలను ప్రారంభంచింది. ప్రయాణీకులను తీసుకెళ్లే సేవలను ఈ సంస్థ జూన్ 17, 1929 నుంచి ప్రారంభించింది. డెల్టా ఎయిర్ లైన్ సంస్థ అమెరికాలోని అతి ప్రాచీనవిమానాయాన సంస్థ. ప్రపంచంలోనే ఇది తొలి వ్యవసాయాధారిత వాణిజ్య విమాన సంస్థ. అప్పటి నుంచి ఇది క్రమేణా ఎదుగుతూ ప్రపంచంలోనే అతి పెద్ద అంతర్జాతీయ విమాన సంస్థగా గుర్తింపు సాధించింది.
డెల్టా ఎయిర్ లైన్ సంస్థ తన ముద్రను అందరికీ తెలిసేలా విమానాలను నాలుగు ప్రత్యేక రంగుల్లో తీర్చి దిద్దింది.ప్రస్తుతం ఉపయోగిస్తున్న ముద్ర ను 2007 నుంచి ఉపయోగిస్తోంది. ప్రతి నాలుగేళ్లకోసారి విమానాలకు కొత్తగా రంగులు వేస్తున్నారు.1959 లో డెల్టా కంపెనీకి త్రిభుజాకార లోగోను పరిచయం చేశారు.
హార్స్ ఫీల్డ్-జాక్సన్ అట్లాంటా అంతర్జాతీయ విమానాశ్రయం నుంచి ఫ్లై డెల్టా ఎయిర్ లైన్ ప్రధాన కార్యకలాపాలు ప్రస్తుతం కొనసాగుతున్నాయి. ఇది కాకుండా డెల్టాకు దేశీయంగా మరో పది, అంతర్జాతీయంగా మరో మూడు స్థావరాలున్నాయి.
డెల్టా యొక్క కార్పోరేట్ ప్రధానకేంద్రం అట్లాంటా నగర సరిహద్దులోని హార్ట్స్ ఫీల్డ్ జాక్సన్ అట్లాంటా అంతర్జాతీయ విమానాశ్రయం ఉన్న కార్పోరేట్ క్యాంపస్ లో గల ఉత్తర సరిహద్దులో ఉంది.
సిద్ధవటం కోటను విజయనగర చక్రవర్తిగా వీర నరసింహరాయలు పరిపాలిస్తున్న కాలంలో సంబెట గురవరాజు పరిపాలించేవారు. ఆయన పరిపాలనలో స్త్రీలను అత్యంత ఘోరంగా అవమానించి మరీ ప్రజల నుంచి ధనం తీసుకుంటూండడంతో ఆ విషయాన్ని కూచిపూడి భాగవతుల ప్రదర్శన ద్వారా తెలిసిన వీరనరసింహరాయలు అతనికి మరణశిక్ష విధిస్తూ సైన్యాన్ని పంపారు. ఆ సైన్యం కోటను వశపరుచుకునేందుకు యుద్ధాన్ని చేసి కోట వశమయ్యాకా సంబెట గురవరాజును చంపారు. శ్రీ కృష్ణదేవరాయల అల్లుడు వరదరాజు ఈ కోటను పాలించాడు. అంతకు ముందు ఈ కోట ఉదయగిరి రాజ్యంలో ఉండేది. రెండవ వెంకటపతిరాయలకు మట్లి ఎల్లమరాజు యుద్ధాల్లో బాగా సహకరించాడు. అందుకు గుర్తుగా ఎల్లమరాజుకు అమరనాయంకరంగా సిద్ధవటాన్ని ఇచ్చాడు. మరికొన్ని ప్రాంతాలను సిద్ధవటానికి చేర్చాడు. మట్లి అనంతరాజు మట్టికోటను శతృదుర్భేద్యమైన రాతికోటగా నిర్మించాడు. ఈయన తన తండ్రి పేర ఎల్లమరాజు చెరువును, తన పేర అనంతరాజు చెరువును త్రవ్వించాడు. అనంతరాజు 'కాకుత్థ్స విజయము ' అనే కావ్యాన్ని రచించాడు. ఈయన ఆస్థానంలో ఉప్పుగుండూరు వెంకటకవి, కవి చౌడప్ప ఉండేవారు.
కోటకు పడమట, తూర్పున రెండు ద్వారాలున్నాయి.ముఖద్వారం ఇరువైపులా ఆంజనేయుడు, గరుత్మంతుడు శిల్పాలు ఉన్నాయి. పశ్చిమ ద్వారం ఇరువైపులా నాట్య భంగిమలో అందమైన శిల్పాలు ఉన్నాయి. పశ్చిమ ద్వారం లోపలి పైభాగాన రాహు గ్రహణం పట్టువిడుపులు ఉన్నాయి. కోట మధ్య భాగంలోని అంతఃపురం శిథిలమై ఉంది. రాణి దర్బారు, ఈద్గా మసీదు, సమీపంలో నగారాఖానా ఉన్నాయి. నగారాఖానా వెనుక కోట గోడకు మధ్య తాగునీటి కోనేరు ఉంది. కోటలో సిద్ధవటేశ్వరస్వామి ఆలయం, ఎదురుగా నంది విగ్రహం ఉన్నాయి. శిథిలమవుతూ ఉన్న కామాక్షి ఆలయాన్ని మరమ్మత్తులు చేసి ఉంచారు. తూర్పు ద్వారానికి సమీపంలో బిస్మిల్లా షావలి దర్గా ఉంది. టిప్పు సుల్తాన్ కాలంలో దీన్ని నిర్మించారు. ప్రక్కనే మసీదు ఉంది. మసీదుకు తూర్పుగా కోటగోడలో సొరంగ మార్గాన్ని ఏట్లోకి నిర్మించారు. చక్రయంత్రం ద్వారా ఏట్లో నీటిని మసీదు తొట్టిలోకి తోడేవారు.
మట్లి రాజుల పతనం తర్వాత ఔరంగజేబు సేనాని మీర్ జుమ్లా సిద్ధవటాన్ని ఆక్రమించి పాలించాడు. ఆ తర్వాత ఆర్కాటు నవాబులు సిద్ధవటాన్ని స్వాధీనం చేసుకున్నారు. కడపను పాలిస్తున్న అబ్దుల్ నబీఖాన్ 1714లో సిద్ధవటాన్ని తన ఆధీనంలోకి తెచ్చుకొన్నాడు. మయానా నవాబులు సిద్ధవటాన్ని పాలించారు. 1799లో సిద్ధవటం ఈస్టిండియా కంపెనీ వశమయింది.
సిద్ధవటం కోట సిద్ధవటం కేంద్రంగా పరిపాలించిన రాజులు నిర్మించిన కోట. దక్షిణం వైపు పెన్నా నది, మిగిలిన మూడు వైపుల లోతైన అగడ్తతో శతృవులు ప్రవేశించేందుకు వీలు కాని రీతిలో ఈ కోట నిర్మించబడింది.
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది.బాలబడి పెదపారుపూడిలోను, మాధ్యమిక పాఠశాల పాములపాడులోనూ ఉన్నాయి. సమీప జూనియర్ కళాశాల పెదపారుపూడిలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు గుడివాడలోనూ ఉన్నాయి. సమీప వైద్య కళాశాల విజయవాడలోను, మేనేజిమెంటు కళాశాల, పాలీటెక్నిక్‌లు గుడివాడలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం గుడివాడలోను, దివ్యాంగుల ప్రత్యేక పాఠశాల విజయవాడ లోనూ ఉన్నాయి.
పశు వైద్యశాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
మోపర్రులో సబ్ పోస్టాఫీసు సౌకర్యం ఉంది. పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉంది. వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం గ్రామం నుండి 10 కి.మీ.కి పైబడిన దూరంలో ఉంది.
పెరుగుతున్న డిమాండ్ల కారణంగా ఈ స్టేషన్లో నాలుగు ఎక్స్‌ప్రెస్ రైళ్లను నిలిపివేసే ప్రతిపాదన కూడా ఉంది. ప్రతిపాదించిన సీతఫల్‌మండి-మల్కాజ్‌గిరి కార్డ్ రైలు మార్గములో 2007 నుండి దాని సేవలను ప్రారంభించింది. దీని ద్వారా బొల్లారం-సికింద్రాబాద్ యొక్క ప్రయాణికులు నేరుగా మిగిలిన హైదరాబాదు మల్టీ మోడల్ ట్రాన్స్పోర్ట్ సిస్టమ్తో కనెక్ట్ చేయగలరు. అయితే మౌలా-ఆలీ మార్గం మాత్రమే ఈ మార్గము 2011 లో విద్యుద్దీకరణ చేయబడింది.
హైదరాబాద్ ఎంఎంటిఎస్ లోని అన్ని నాలుగు ఎంఎంటిఎస్ ప్రయాణిక రైలు మార్గాలుతో అనుసంధానం చేసేందుకు సికింద్రాబాద్ రైల్వే స్టేషను ఒక్కటి
మాత్రమే ఉంది. ఇది హైదరాబాదు ఎంఎంటిఎస్ యొక్క ప్రధాన ప్రయాణిక ఇంటర్ మార్పు కేంద్రంగా ఉంది. ఈ స్టేషను నిర్మాణంలో ఉన్న హైదరాబాదు మెట్రో రెండు మార్గములు అయిన రైలు మార్గము-2 , రైలు మార్గము-3 లకు దగ్గరగా ఉంది.
సికింద్రాబాద్ స్టేషను మరోవైపు సబర్బన్ రవాణా రైళ్లు కు స్థావరంగా ఉంది. హైదరాబాద్ అర్బన్ ఏరియా శివార్లలో విద్యుద్దీకరణ కాని రైలు రైలు మార్గములలో డిహెచ్‌ఎమ్‌యు లు ప్రయాణిస్తాయి. ఎంఎంటిఎస్ యొక్క విద్యుద్దీకరణ జరిగిన రైలు మార్గముల ద్వారా కూడా ఇవి ప్రయాణిస్తాయి.
మల్కాజ్‌గిరి రైల్వే స్టేషను సికింద్రాబాద్ - నాందేడ్ రైలు మార్గములో నడిచే కొన్ని ప్యాసింజర్ రైళ్ళతో బాగా సేవలు అందిస్తుంది. కొన్ని జతల ఎక్స్‌ప్రెస్ రైళ్ళు కూడా ఇక్కడ ఆగుతాయి. అవి:
మల్కాజ్‌గిరి రైల్వే స్టేషను భారతదేశ తెలంగాణ రాష్ట్రములోని హైదరాబాదులో, దక్షిణ మధ్య రైల్వే యొక్క కాచిగూడ-మన్మాడ్ మార్గములోని ఒక రైల్వే స్టేషను.
హైదరాబాదు ఎం.ఎం.టి.ఎస్. రైలు మార్గములు సికింద్రాబాద్ గుండా వెళ్ళడము లేదా ప్రారంభమవడాలు ఈ కింది విధంగా ఉన్నాయి:
తూర్పు రైల్వే 1952 ఏప్రిల్ 14 న ఈస్ట్ ఇండియన్ రైల్వే మూడు తక్కువ విభాగాలు అయిన హౌరా, అసన్సోల్, డానాపూర్ తో, మొత్తం బెంగాల్ నాగ్పూర్ రైల్వే గతకాలపు బెంగాల్ అస్సాం రైల్వేలకు చెందిన సీల్దా డివిజన్ (ఇది అప్పటికే 1947 ఆగస్టు 15 న ఈస్ట్ ఇండియన్ రైల్వే జోడించబడింది) విలీనం ద్వారా ఏర్పడింది. ఆగస్టు 1955 న 1, బెంగాల్ నాగ్పూర్ రైల్వే దక్షిణ భాగం హౌరా నుంచి విశాఖపట్నం దాకా, మధ్య ప్రాంతంలో నాగ్‌పూర్ నుండి హౌరా వరకు, నార్త్ సెంట్రల్ ప్రాంతంలో కాట్నీ వరకు తూర్పు రైల్వే నుండి వేరు చేయడంతో సౌత్ ఈస్ట్రన్ రైల్వేగా మారింది. మూడు అదనపు డివిజనులు అయిన ధన్‌బాద్, మొఘల్సరాయ్, మాల్డా తరువాత ఏర్పడ్డాయి. 2002 సెప్టెంబరు 30 వరకు తూర్పు రైల్వేలో ఏడు డివిజన్లు ఉన్నాయి. తదుపరి, 2002 అక్టోబరు 1 న ఒక కొత్త జోన్, ఈస్ట్ సెంట్రల్ రైల్వేను నుండి తూర్పు రైల్వే దాని యొక్క డానాపూర్, ధన్‌బాద్, మొఘల్సరాయ్ విభాగాలు వేరు చేయడాం ద్వారా ఏర్పరచారు. ప్రస్తుతం, తూర్పు రైల్వే నాలుగు విభాగాలు గా ఉంది.
తూర్పు రైల్వేలో జమాల్‌పూర్, లిలూహ, కాంచ్రాపారా మూడు ప్రధాన కార్ఖానాలు ఉన్నాయి. జమాల్‌పూర్ వర్క్‌షాప్ వాగన్ మరమ్మత్తు, డీజిల్ వాహనములు పీరియాడిక్ ఓవర్ హాలింగ్ క్రేన్లు, టవర్-వ్యాగన్ల తయారీ కోసం, లిలూహ వర్క్‌షాప్ కోచింగ్ & సరుకు వాహనాల పీరియాడిక్ ఓవర్ హాలింగ్ కోసం, కాంచ్రాపారా వర్క్‌షాప్ ఎలక్ట్రిక్ లోకోమోటివ్స్, స్థానిక ఈఎంయు, కోచ్‌లు పీరియాడిక్ ఓవర్ హాలింగ్ కోసం పనిచేస్తున్నాయి.
ఈస్టర్న్ రైల్వే భారతీయ రైల్వేలు లోని 17 మండలాలలో ఒకటి. దీని ప్రధాన కార్యాలయం ఫెయిలీ ప్లేస్, కోలకతా వద్ద ఉంది, ఈ జోను నాలుగు విభాగాలుగా ఉంది: హౌరా మాల్డా, సీల్దా, అసన్సోల్. ప్రతి విభాగానికి ఒక డివిజనల్ రైల్వే మేనేజర్ అధికారి బాధ్యత వహిస్తారు. డివిజను పేరు నగరం యొక్క పేరు సూచిస్తుంది, డివిజను ప్రధాన కార్యాలయం ఉన్నచోటును సూచిస్తుంది.
మత్స్య శాస్త్ర రంగంలో ఆయన పరిశోధనలు చేసారు. చేపలలో 17 హైబ్రిడ్ రకాలను రూపొందించారు. చేపల,రొయ్యల పెంపకాలమీద ఆయన 199 పరిశోధనా పత్రాలు,సమీక్షా వ్యాసాలు,పుస్తకాలను, బులెటెన్స్, జర్నల్స్ వెలువరించారు. ఈయన ఆంధ్రప్రదేశ్ రాష్ట్ర ఫిషరీస్ డిపార్టుమెంటుకు ఎక్స్ పర్టు ఆడ్వయిజరుగా ఉండి "మాస్టర్ ప్లాన్" రూపకల్పనలో కీలక పాత్ర వహించారు. రెండున్నర దశాబ్దాలుగా వివిధ రాష్ట్రాల చేపల, రొయ్యల పెంపకం దార్లకు సలహాదారుగా ఉండి అధిక దిగుబడి సాధించారు. స్టాఫ్ సెలక్షన్ కమిషన్, యూనియన్ పబ్లిక్ సర్వీస్ కమిషన్ లకు సలహాదారుగా ఉండి విశేష స్థాయిలో సేవలందిచారు. 1990 లో ఇందిరాగాంధీ ప్రోధ్బలంతో అస్సాం రాష్ట్రంలో వ్యవసాయ ఆర్థిక రంగాన్ని అభివృద్ధి పరచిన "హైపవర్ టీం"లో సభ్యులుగా ఉండి విశేష ఖ్యాతినార్జించారు.
కేంద్ర రాష్ట్ర ప్రభుత్వాలలో, కార్పొరేట్ రంగంలో వివిధ ఉన్నత పదవులను పొందారు. అమెరికా బయోగ్రఫికల్ ఇనిస్టీట్యూట్ వారు "సర్వీసు టు ప్రొఫెసర్" కేటగిరీలో 1990 లో లీడర్ షిప్ అవర్డు అందించారు8. మనీలా ఆసియన్ ఫిషరీస్ సొసైటీకి శాశ్వత సభ్యులు ఎ.బి.ఐ రీసెర్చి అసోసియేషన్ కు డిప్యూటీ గవర్నర్ గా ఉన్నారు.
ఆయన కృష్ణా జిల్లా వీరులపాడు మండలం లోని పొన్నవరం గ్రామంలో జూన్ 19 1934 న జన్మించారు. ఇంటర్మీటియట్ విద్యను ఏలూరులోని సి.ఆర్.ఆర్ కళాశాలలో 1952 లో పూర్తి చేసారు. 1954 లో విశాఖపట్నంలో మిసెస్ ఎ.వి.ఎన్.కళాశాల నుండి బి.ఎస్సీ డిగ్రీని పొందారు. 1956 లో బనారస్ హిందూ విశ్వవిద్యాలయం నుండి ఎం.ఎస్.సి పూర్తి చేసారు. హిందూ విశ్వవిద్యాలయం లోనూ, ఢిల్లీ విశ్వవిద్యాలయం లోనూ జంతు శాస్త్రంలో పి.హెచ్.డి అందుకున్నారు. "అప్లికేషన్ ఆఫ్ రెమోట్ సెన్సింగ్ టు ఆక్వా కల్చర్ అండ్ ఇన్లాండ్ ఫిషరీస్"అనే అంశం మీద అంతర్జాతీయ శిక్షణ పొంది ఐక్యరాజ్యసమితి వారి ప్రశంసా పత్రమును అందుకున్నారు.
ఉద్యోగ పర్వంలో తొలిసారిగా ఆయన విశాఖపట్నం కళాశాలలో జంతుశాస్త్ర విభాగంలో పని చేసారు. ఆ తరువాత కేంద్ర రాష్ట్ర విషరీస్ విభాగాలలో పరిశోధకులుగా పనిచేసారు.పశ్చిమ బెంగాల్ లోని బారక్‌పూర్ లోనూ, ఒరిస్సా లోనూ ఫిషరీస్ అదికారిగా యున్నారు.ఆయన రీజనల్ ట్రైనింగ్ సెంటర్ ఫర్ ఇన్లాండ్ ఫిషరీస్ ఆపరేటివ్స్ లో సీనియర్ ఇనస్ట్రక్టరుగా పనిచేసారు. సెంట్రల్ ఇనిస్టిట్యూట్ ఆఫ్ ఫిషరీస్ ఏడ్యుకేషన్ లో అనేక ఉన్నత పదవులను అధిష్టించి ప్రిన్సిపాల్ సైంటిస్టుగా పదవీవిరమణ చేసారు.
సంజయ్ రథ్ భారతీయ జ్యోతిష్కుడు. ఇతడు శ్రీ అచ్యుత దాస్ వారి వంశం తిరిగి ట్రేస్చేసే పూరీలో టూర్ బలబద్ర పూర్ సాసాన్ గ్రామంలో నుండి జ్యోతిష్కులు సాంప్రదాయ కుటుంబం నుండి వచ్చరు. సంజయ్ రథ్ తన మామ, దివంగత పండిట్ కాశీనాద్ రథ్ వద్ద అధ్యయనం చేసారు. అతని తాత, దివంగత పండిట్ జగన్నాథ్ రథ్, ఒడిశా జ్యోతిషం రత్న, జ్యోతిష్యం మీద అనేక పుస్తకాలు రచించారు.
సంజయ్ రథ్ యాంత్రిక ఇంజనీరింగ్ గ్రాడ్యుయేట్ అయ్యాడు, జూలై 1991 లో భారతదేశం ప్రభుత్వం చేరారు, అతను అక్టోబరు 1997 లో రక్షణ మంత్రిత్వ శాఖ కార్యదర్శి పదోన్నతి పొందారు.జైమిని మహర్షీ యొక్క ఉపదేశ సూత్రాలు, తన అనువాద ప్రోత్సాహం, ఆతని విద్యార్థుల సంఖ్య పెరుగడం చేత సంజయ్ రథ్ సెప్టెంబరు 2000 లో ప్రభుత్వం ఉద్యోగానికి రాజీనామా చేసి జ్యోతిష్యంకి పూర్తిగా అంకితం అయినారు.
పరాశర హోరా శాస్త్ర అనేది బృహత్ పరాశర హోరా శాస్త్రం జ్యోతిషం గ్రంథములను , జైమిని ఉపదేశ సూత్రాలు కూడా ప్రముఖంగా పిలుస్తారు జైమిని సూత్రాలను సంజయ్ రథ్ ప్రస్తుతం అనువదించే పనిలో ఉన్నారు, పరాశర జ్యోతిషం కోర్సు , జైమిని స్కాలర్ ప్రోగ్రామ్ వంటి కోర్సుల ద్వారా వాటిని బోధన చేస్తున్నారు
అతను ఎడ్యుకేషన్ & రీసెర్చ్ సెంటర్ , నాగపూర్ చైర్మన్, కవికులగురు కాళిదాస్ సంస్కృత విశ్వవిద్యాలయం ఒప్పందం కింద వేదంగా జ్యోతిషం బ్యాచ్లర్స్ డిగ్రీ, మాస్టర్స్ డిగ్రీలు అందిస్తుంది ద్వారా నిర్వహించబడుతుంది. జనవరి 2005 లో నాగపూర్ వద్ద ఒక సమావేశాన్ని నిర్వహించారు.
బృహత్ పరాశర హోరా శాస్త్రం, జైమిని ఉపదేశ సూత్రాలు, బృహత్ జాతక,కళ్యాణ వర్మసారావళి వంటి జ్యోతిష గ్రంథాలు పునాదులుగా, వివిధ ఇతర జ్యోతిషం గ్రంథాలలో నుండి బోధించే పవిత్ర సాహిత్యం, ఉపనిషత్తులలో, పురాణం, మొదలైనవి అతని సంపూర్ణ బోధన, రచనలు. తన యొక్క ఆలోచనలను వివిధ పాఠశాలలు లలోనూ జ్యోతిషశాస్త్రం పై తన సొంత బ్రాండ్ సృష్టించడం కాకుండా తన బోధనలు పురాతన దీర్ఘదర్శిల యొక్క కఠినమైన అనుచరుడు, కూడా గొప్ప ప్రచారకుడు.
తన పరంపర కొనసాగించేందుకు, తన బోధనలు ప్రచారం చేసేందుకు సంజయ్ రథ్ శ్రీ జగన్నాథ సెంటర్ అని ఒక లాభాపేక్షలేని సంస్థ ఏర్పాటు చేసారు. తన చే తయారుచేయబడిన ఆధునిక విద్యార్థులు జ్యోతిషం విస్తరించేందుకు సాయపడి దాని పేరు ఆధ్యాత్మిక మూలాలు నిలబెడుతుంది. స్టూడెంట్స్ జ్యోతిషం గురించి తెలుసుకోవడానికి మాత్రమే కాదు మంత్రం శాస్త్రం, ముద్రా, ప్రాణాయామ, ధ్యానం, సనాతన ధర్మలు కూడా తెలుసుకోవలి.
అతను ద్వారా చెల్లింపు జ్యోతిషశాస్త్ర అధ్యయనం కోర్సు అందిస్తున్నారు.అతను వివిధ సమావేశాలకు దేవగురు బృహస్పతి సెంటర్ ద్వారా హాజరు అవుతారు. జైమిని స్కాలర్ కార్యక్రమం పూర్తయిన తర్వాత, అతను , ప్రొఫెషనల్ జ్యోతిష్కులు ఇతర అధునాతన కోర్సులు బోధన ప్రారంభింతారు
మిధునం స్వాతి పెరియాళ్వార్ తిరునక్షత్రం, కర్కాటకం పుబ్బ, ఆండాళ్ తిరునక్షత్రం పది దినములు అతి వైభవముగా జరుగును. పంగుని ఉత్తరా నక్షత్రమున ఆండాళ్‌కు తిరుక్కల్యాణం జరుగును.
ఈ సృష్టి సకలం శక్తి మూలంగానే నడుస్తోంది. ఆ శక్తి ఎవరనే వాదం అనవసరం. ఎన్నో కోట్ల మైళ్ల దూరంలో ఎప్పటినుంచో అలా ఉన్న నక్షత్రాలు భూమ్మీదకు రాలిపడకుండా ఉన్నాయంటే దానికి ఇప్పటి శాస్త్రజ్ఞుల ప్రయోగాలు కారణం కాదు!
ప్రస్తుతం వాటిమీద ప్రయోగాలైతే చేస్తూ, ఇంకా కొత్తవి ఉన్నాయంటున్నారు గానీ, ఇతమిత్థంగా నిర్ణయించలేక పోతున్నారు. కాబట్టి నీకు, నాకూ, మనకందరకూ ఆ శక్తే దైవంతో సమానం. సమాన మేమిటి దైవమే. ఆ శక్తి లేనిదే అడుగు తీసి అడుగు వెయ్యలేం. చివరకు ఆ పరమేశ్వరుడైనా సరే!
శివునికి, శక్తికి తేడాలేదు. శివ అంటే శివుడు. శివా అంతే శివానీ అని అర్థం. అందుకే జగద్గురు ఆదిశంకరాచార్యుల వారు ‘శివశ్శక్త్యాయుక్తో’… అంటూ తమ సౌందర్యలహరిని ప్రారంభిస్తారు. కాళిదాస మహాకవి కూడా ఆది దంపతులను వాక్కు, అర్థంగా పోల్చాడు. అలాంటి ఆ శక్తి స్వరూపుణి వెలసిన అత్యంత శక్తిమంతమైన క్షేత్రం కామాఖ్యాదేవిమందిరం.
భారతీయ రైల్వేలు లోని ఆరు కేంద్రీకృత ట్రైనింగ్ ఇన్స్టిట్యూట్స్ లోని ఒకటి అయిన ఇండియన్ రైల్వే ఇన్స్టిట్యూట్ ఆఫ్ సిగ్నల్ ఇంజనీరింగ్ అండ్ టెలికమ్యూనికేషన్స్ ను 1957 నవంబరు 24 న మినిస్ట్రీ ఆఫ్ రైల్వేస్ ద్వారా సికింద్రాబాద్‌లో ఏర్పాటు చేశారు. ఇది రైల్వే సిబ్బంది , రైల్వే సిగ్నలింగ్ , టెలీకమ్యూనికేషన్ రంగాల్లోని అధికారులు ప్రత్యేక శిక్షణ అవసరాలు తీర్చటానికి ఉద్దేశించింది. 1967 సం.లో అజంతా ఎక్స్‌ప్రెస్ రైలును కాచిగూడ రైల్వే స్టేషను , మన్మాడ్ మధ్య ప్రవేశ పెట్టారు. ఈ రైలు ప్రారంభం చేసినప్పుడు 42.5 కి.మీ./గం. సగటున వేగంతో ప్రయాణించింది. ఇది భారతదేశంలో అతి వేగంగా నడిచిన మీటర్ గేజ్ రైలు. 1969 సం.లో గోల్కొండ ఎక్స్‌ప్రెస్ రైలును సికింద్రాబాద్ , విజయవాడ మధ్య ప్రయాణం చేసే విధంగా ప్రవేశపెట్టారు. ఆ సమయంలో 58 కి.మీ./గం. సగటున వేగంతో దేశంలో అతి వేగంగా ఆవిరితో నెట్టబడే రైలుగా గుర్తించ బడినది , తరువాత గుంటూరు వరకు ఇది పొడిగించబడింది. సమర్థవంతమైన కార్యాచరణ , నిర్వాహక నియంత్రణ సులభతరం చేయడానికి:. సికింద్రాబాద్ డివిజన్ 1978 ఫిబ్రవరి సం.లో సికింద్రాబాదు రైల్వే డివిజను , హైదరాబాదు రైల్వే డివిజను లుగా అనేరెండు విభాగాలుగా విభజించారు.
నాలుగు సంవత్సరాల తరువాత, సికింద్రాబాద్-వాడి రైలు మార్గము 1874 అక్టోబరు 9 సం.న సికింద్రాబాద్ రైల్వే స్టేషన్ తో పాటు పూర్తయ్యింది. ఈ విధంగా రైల్వేలను హైదరాబాదులో మొదటిసారిగాపరిచయం చేశారు. ప్రధాన మంటపం , స్టేషన్ సమూహం అసఫ్ జహి నిర్మాణ శైలితో ప్రభావితమయ్యాయి. స్టేషన్ భవనం ఒక కోటను పోలి ఉండి , హైదరాబాదు, సికింద్రాబాద్ జంట నగరాల్లో పర్యాటక ఆకర్షణలలో ఒకటిగా ఉంది. తదుపరి నిజాం రాష్ట్ర ప్రభుత్వం నిజాం రైల్వేను వశం చేసుకుంది , రాష్ట్రం నిర్వహించే విధంగా నిజాం గ్యారంటీడ్ స్టేట్ రైల్వే ను 1879 సం.లో స్థాపించబడింది. 1871 సం.లో సికింద్రాబాద్ స్టేషన్ నుండి 146 మైళ్ళు రైలు మార్గము ద్వారా సింగరేణి కోలియరీస్ వఱకు అనుసంధానించ బడింది. 1889 సం.లో వాడి-సికింద్రాబాద్ రైలు మార్గము విజయవాడ జంక్షన్ వఱకు విస్తరింపబడెను. తరువాతి సంవత్సరం, విజయవాడ జంక్షన్ , చెన్నై సెంట్రల్ మధ్య బ్రాడ్ గేజ్ కనెక్షన్ ప్రారంభమైంది. ఈ విధంగా చేసినందు వలన రైలు ప్రయాణం హైదరాబాదు , చెన్నై మధ్య సాధ్యమవుతుంది.
ప్రారంభంలో స్వతంత్ర కంప్యూటరీకరణ రిజర్వేషన్ల వ్యవస్థ 1989 జూలై సం.లో సికింద్రాబాద్ లో దాని కార్యకలాపాలు ప్రారంభించింది. కానీ, దక్షిణ మధ్య రైల్వే ద్వారా సికింద్రాబాద్ స్టేషన్ వద్ద కంప్యూటరైజ్డ్ ప్యాసింజర్ రిజర్వేషన్ సిస్టం ప్రవేశంతో, 1989 సెప్టెంబరు 30 నుంచి సికింద్రాబాద్ రైలు రిజర్వేషన్లు సులభంగా జరిగాయి. ఈ విధానానికి తరువాత వరుసగా 1997, 1998, 1999 , 1999 సం.లలో న్యూ ఢిల్లీ, హౌరా, ముంబై , చెన్నై లకు లింక్ జరిగింది. ఈ విధమైన రిజర్వేషన్లు వ్యవస్థ కస్‌సర్ట్' వ్యవస్థ రాక ముందు స్టేషన్లు ఇంటర్‌ కనెక్ట్ అభివృద్ధి చేయబడింది. కస్‌సర్ట్ (కంట్రీవైడ్ నెట్‌వర్క్ ఆఫ్ కంప్యూటరైజ్డ్ ఎన్‌హన్‌స్డ్ రిజర్వేషన్ , టికెటింగ్) వ్యవస్థ 1994 సెప్టెంబరు సం.లో సికింద్రాబాద్ జంక్షన్ రైల్వే స్టేషను వద్ద అభివృద్ధి చేయబడింది. కానీ, కస్‌సర్ట్ ప్రయాణీకుల రిజర్వేషన్ వ్యవస్థ యొక్క మొదటి నమూనా 1995 జనవరి సం. వరకు స్టేషను వద్ద అమలు కాలేదు.
ఈ స్టేషను నుండి సగటున రోజూ 120,000 మంది ప్రయాణీకులు 190 అనేక ఇంటర్-సిటీ , సబర్బన్ రైలు రైళ్ల ద్వారా వారి గమ్యస్థానాలకు చేరుతున్నారు. సికింద్రాబాద్ రాజధాని ఎక్స్‌ప్రెస్ 2002 ఫిబ్రవరి 27 సం.న సికింద్రాబాద్ నుండి హజ్రత్ నిజాముద్దీన్ రైల్వే స్టేషనుల మధ్య నడవడం ప్రారంభించింది. రెండు ఇతర రాజధాని ఎక్స్‌ప్రెస్ రైళ్లు బెంగుళూరు సిటీ రైల్వే స్టేషను వద్ద ప్రారంభమయిన ఈ రెండు కూడా స్టేషను వద్ద ఆగుతాయి. రెండు గరీబ్ రథ్ సర్వీసులు స్టేషను వద్ద నుండి పనిచేస్తాయి. రోజువారీ నిర్వహించే, సికింద్రాబాద్ - విశాఖపట్నం గరీబ్ రథ్ ఎక్స్‌ప్రెస్ ఒకటి , సికింద్రాబాద్ - యశ్వంత్‌పూర్ మధ్య మరోటి ఉంది. దురంతో ఎక్స్ప్రెస్, నాన్ స్టాప్ ఎక్స్‌ప్రెస్ రైలు సికింద్రాబాద్ జంక్షన్ రైల్వే స్టేషను - హజ్రత్ నిజాముద్దీన్ రైల్వే స్టేషనుల మధ్య ప్రారంభం చేశారు.
1 , 2: సుదూర ఇంటర్ సిటీ వాడిన ఎక్స్‌ప్రెస్ రైళ్లు సికింద్రాబాదు/హైదరాబాదు స్టేషన్స్ నుండి ప్రారంభం / మొదలైనవి అయిన రాజధాని ఎక్స్‌ప్రెస్ గరీబ్ రథ్ ఎక్స్‌ప్రెస్ , ఆంధ్ర ప్రదేశ్ ఎక్స్‌ప్రెస్ వంటి అధిక సాంద్రతలు గల ప్రయాణీకుల కోసం.
సికింద్రాబాద్ రైల్వే స్టేషనులో ఆధునిక భద్రతా పరికరాలు బాగా అమర్చారు. సిసిటివీలు, తలుపు ఫ్రేం మెటల్ డిటెక్టర్లు, చేతిలో ఇమిడిపోయే సెన్సార్లు , ఇతర డిటెక్టివ్ పరికరాలు ఉన్నాయి. స్టేషనులో అందుబాటులో అనేక భద్రతా సిబ్బంది కూడా ఉన్నారు. స్టేషను ప్రాంగణంలో వివిధ ప్రాంతాల్లో 45 కెమెరాలు, స్టాటిక్ , పాన్-టిల్ట్ జూమ్ అధిక-ఎండ్ కెమెరాలుతో సహా ఏర్పాటు చేసారు. ఈ కెమెరాలు అంతర్జాలం తో అనుసంధానించబడి డిజిటల్ వీడియో రికార్డర్లు కలిగి ఉంటాయి. , అంతర్గతంగా ముడిపడి ఉండే డేటా కేబుళ్లతో వీటిని మానిటర్ల ద్వారా పర్యవేక్షిస్తారు. పాన్-టిల్ట్ జూమ్ కెమెరాలు 360 డిగ్రీల రొటేట్ అవుతూ ఉంటాయి , ఇవి ఒక కిలోమీటర్ల పరిధి కలిగి ఉంటాయి. వ్యవస్థ నియంత్రణలు స్టేషను లోని రైల్వే ప్రొటెక్షన్ ఫోర్స్ పోస్ట్ వద్ద ఉంచబడ్డాయి.
హైదరాబాదు మల్టీ మోడల్ ట్రాన్స్పోర్ట్ సిస్టమ్ , ఆంధ్ర ప్రదేశ్ లో ఈ రకమైన వ్యవస్థను మొట్ట మొదటి సారిగా, 2003 సం.లో ప్రతి రోజు 13 సర్వీసులతో హైదరాబాదు రైల్వే స్టేషను నుండి లింగంపల్లి రైల్వే స్టేషను వరకు , అదేవిధముగా 11 సర్వీసులతో లింగంపల్లి రైల్వే స్టేషను నుండి సికింద్రాబాదు వరకు రెండు రైలు మార్గములతో ప్రారంభం చేయబడింది. మరొక రైలు మార్గము సికింద్రాబాద్ , ఫలక్‌నామా రైల్వే స్టేషను మధ్య నిర్మించారు. దక్షిణ మధ్య రైల్వే లోని గతంలో 1930 సం.లో ప్రారంభమైన నిజాం స్టే రైల్వేకు చెందిన సికింద్రాబాద్-మన్మాడ్ రైలు మార్గము అయిన
నిజామాబాద్-మనోహరాబాద్ రైలు మార్గము లోని మీటర్ గేజ్ సేవలు ముగింపు తీసుకురావడానికి 2004 జూన్ 30 న చివరి సారిగా మీటర్ గేజ్ రైలు నడిపింది.